Krajiny EÚ
09.09.2016 - 13.11.2016
Kombinovaná výstava Equilibrium – slovenská grafika, skulptúra a maľba & Telling Lines – súčasná slovenská kresba
Kombinovaná výstava Equilibrium – slovenská grafika, skulptúra a maľba & Telling Lines – súčasná slovenská kresba prináša komplexný prierez modernej slovenskej tvorby z dielne strednej generácie maliarov a sklárov, ako aj súčasnú kresbu mladej generácie slovenských umelcov. V rámci výstavy Equilibrium sa predstavia uznávaní slovenskí umelci strednej generácie. Pre Mariána Komáčka je príznačná autorsky nezameniteľná expresívna grafická a maliarska interpretácia súčasného sveta. Karol Felix predstaví svet silných ľudských pocitov, v ktorom si aktéri udržiavajú krehkú duševnú rovnováhu. Palo Macho pracuje s tabuľovým sklom, s jeho tvarovaním a deformáciou za tepla, ktorá mu umožňuje vytvárať obojstranné maľby – reliéfy. Výstavu Telling Lines tvoria práce ôsmich mladých výrazných umelcov: B. Sirka, D. Krajčová, I. Šateková, J. Mitríková, D. Demjanovič, M. Pascoe Mikyšková, R. Podhorský a S. Fialová. V ich tvorbe zohráva významnú úlohu kresba v jej rôznych podobách, často s presahmi do iných médií.